mteb/GreekLegalCodeClassification huggingface dataset:
26. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 592 της 4/12 Σεπτ. 1975 (ΦΕΚ Α' 194) Περί ενάρξεως και λήξεως του ακαδημαϊκού και διδακτικού έτους, του εορτολογίου, των διδασκομένων μαθημάτων, του ωρολογίου προγράμματος, του προγράμματος σπουδών, των τμηματικών και πτυχιακών εξετάσεων της Εθνικής Ακαδημίας Σωματικής Αγωγής (Ε.Α.Σ.Α.). Κατηργήθη δια του άρθρ. 34 Π.Δ. 861/1978 (ΦΕΚ Α' 205) κατωτ. αριθ. 28.
25. ΑΠΟΦΑΣΗ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ.18200 της 3/8 Ιουλ. 1985 (ΦΕΚ Β΄  416) Περί καθορισμού του καταβλητέου από τον ΕΛΤΑ νέου κομίστρου στα υπεραστικά λεωφορεία των ΚΤΕΛ και φορτοεπιβατηγά αυτοκίνητα για μεταφορά Ταχυδρομικών σάκκων.
174. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ Αριθ.2048842/6017/0022 της 6 Μαΐου/12 Ιουν.1989(ΦΕΚ Β΄455) Χορήγηση ειδικού επιδόματος σε προσωπικό των Κέντρων Πληροφορικής του Δημοσίου και των Ν.Π.Δ.Δ. Καταργήθηκε από την 2006402/481/0022/30-31 Ιαν. 1995, (ΦΕΚ Β΄ 62) απόφ. Υπ. Πρ. Κυβ., Οικον. Εργασίας, κατωτ. αριθ. 214.
7. ΠΡΟΕΔΡΙΚΟΝ ΔΙΑΤΑΓΜΑ της 12/22 Οκτ. 1925 Περί αναθέσεως εις τον Διευθυντήν Δημ. Έργων κλπ. της χορηγήσεως αντιγράφων διαγραμμάτων κλπ. προς ιδιώτας. Έχοντες υπόψη τας διατάξεις της παρ. 5 του άρθρ. 79 του από 17 Ιουλ. 1923 Ν.Δ/τος «περί σχεδίων πόλεων», προτάσει του Ημετέρου επί της Συγκοινωνίας Υπουργού, ανατίθεμεν την έγκρισιν της προς ιδιώτας χορηγήσεως αντιγράφων διαγραμμάτων και εγγράφων σχετικών τη εφαρμογή του άνω Δ/τος εις τον Διευθυντήν των Δημοσίων Έργων και τον αρμόδιον Τμηματάρχην ως εξής: α)Ο Διευθυντής των Δημοσίων Έργων θέλει εγκρίνει την χορήγησιν αντιγράφων οιωνδήποτε εγγράφων εφ’ όσον κατά την κρίσιν του δεν θέλουν εκ τούτου διατρέξει κίνδυνον τα συμφέροντα του Δημοσίου, δυνάμενος πάντως εν περιπτώσει αμφιβολίας περί τούτου, να παραπέμπη την έγκρισιν εις τον Υπουργόν. β)Ο αρμόδιος Τμηματάρχης θέλει εγκρίνει την χορήγησιν αντιγράφων διαγραμμάτων εγκεκριμένων σχεδίων πόλεων. Εις τον Ημέτερον επί της Συγκοινωνίας Υπουργόν ανατίθεμεν την δημοσίευσιν και εκτέλεσιν του παρόντος Δ/τος.
3. ΑΝΑΓΚ. ΝΟΜΟΣ 2612 της 30/30 Οκτ. 1940 Περί συμπληρώσεως του Ν.Δ. της 28ης Απρ./7 Μαΐου 1923 «περί μεταρρυθμίσεως διατάξεων περί εταιρειών».
1. ΝΟΜΟΣ ΓΧΞΣΤ΄ της 16/28 Μαρτ. 1910 Περί αναβολής εκγυμνάσεως εφέδρων εγγεγραμμένων και φοιτώντων εις την Δ΄ τάξιν του Γυμνασίου κλπ. Σχετικοί και οι: α)Νόμ. ΓΨΝΒ΄ της 22/26 Φεβρ. 1911 περί του χρόνου της υπηρεσίας των τυχόντων αναβολής κατατάξεως κληρωτών. β)Νόμ. ΓπΞΕ΄ της 16/22 Δεκ. 1911 περί προσθήκης τελευταίας παραγράφου εις τον Νόμ. ΓπΙΗ΄ της 12 Αυγ. 1911 αφορώσης εις την αναβολήν κατατάξεως εν τω στρατώ.
3. ΝΟΜΟΘΕΤ.ΔΙΑΤΑΓΜΑ υπ’ αριθ. 1905/1942 της 25 Σεπτ./22 Οκτ. 1942 Περί τροποποιήσεως και συμπληρώσεως του Ν.Δ. 385/1941 «περί λιμενοφυλάκων» και προσθήκης συναφών διατάξεων.  Ηκυρώθη δια της υπ’ αριθ. 152 πράξεως Υπ. Συμβουλίου.
5. ΒΑΣΙΛΙΚΟΝ ΔΙΑΤΑΓΜΑ υπ’ αριθ.439 της 29/31 Μαΐου 1965 (ΦΕΚ Α΄ 97) Περί διατηρήσεως και συνθέσεως της Κεντρικής Επιτροπής Μαθητικών Συσσιτίων (Κ.Ε.Μ.Σ.) κλπ. Έχοντες υπόψη τας διατάξεις: 1)των άρθρ.4 και 5 του Ν.Δ.4352/1964 «περί διατάξεων αφορωσών εις τους Δημοσίους Υπαλλήλους ως και περί καταργήσεως Συμβουλίων, Επιτροπών των Δημοσίων Υπηρεσιών κλπ.», ως ετροποποιήθησαν δια του Ν.Δ. 4373/64, 2)του άρθρ.14, παρ.3 του Νόμ.4459/65, 3) την υπ’ αριθ.273/31.3.1965 γνωμοδότησιν του Συμβουλίου Επικρατείας, προτάσει του Προέδρου της Κυβερνήσεως και επί της Εθνικής Παιδείας και των Θρησκευμάτων Υπουργού και των Υπουργών Συντονισμού και Οικονομικών, απεφασίσαμεν και διατάσσομεν: Άρθρον μόνον.-1.(Τροποποιείται η σύνθεσις της Κεντρικής Επιτροπής Μαθητικών Συσσιτίων, περί ης η παρ.1 άρθρ.1 Β.Δ.17 Οκτ./6 Νοεμ.1953, ανωτ. σελ.749). 2.Αι δυνάμει της υπ’ αριθ.32012/29.4.49 Υπουργικής Αποφάσεως εκδοθείσης κατά τας διατάξεις των άρθρ.3 και 4 του Α.Ν.1787/1939 «περί οργανώσεως των μαθητικών συσσιτίων» συσταθείσαι επιτροπαί διατηρούνται οριζομένου του αριθμού των μελών αυτών ως κάτωθι: α)Της πρωτοβαθμίου εξ υπαλλήλων του Υπουργείου Εθνικής Παιδείας και των Θρησκευμάτων και του Υπουργείου Οικονομικών (Γενικόν Λογιστήριον του Κράτους) επιτροπής ελέγχου των απολογιστικών στοιχείων διαχειρίσεως της Κ.Ε.Μ.Σ. και των Επιτροπών Μαθητικών Συσσιτίων (Ε.Μ.Σ.) και εξοχών εις 7 και β)της δευτεροβαθμίου εκ Συμβούλων ή Παρέδρων του Ελεγκτικού Συνεδρίου ή ανωτέρων υπαλλήλων του Υπουργείου Οικονομικών (Γενικόν Λογιστηρίον του Κράτους) επιτροπής ελέγχου των απολογιστικών Στοιχείων διαχειρίσεως της Κ.Ε.Μ.Σ. και των Επιτροπών Μαθητικών Συσσιτίων (Ε.Μ.Σ.) και εξοχών, εις 5. Τα μέλη των ανωτέρω επιτροπών ορίζονται δι’ αποφάσεως του Υπουργού Εθνικής Παιδείας και των Θρησκευμάτων επ’ αορίστω χρόνω θητείας. Εις τον επί της Εθνικής Παιδείας και των Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. Σελ. 750,04(α) 268-032 32.Κ.γ.5 Μαθητικά Συσσίτια
7. ΝΟΜΟΣ 5011 της 6/16 Ιουν. 1931 Περί απαγορεύσεως εισαγωγής λαχανικών εκ των μη φυλλοξηριωσών περιφερειών της Παλαιάς Ελλάδος εις Μακεδονίαν. Άρθρον μόνον.-1.Εφ’ όσον θα ισχύη η απαγόρευσις εισαγωγής λαχανικών και κηπουρικών προϊόντων εκ Μακεδονίας και Θράκης εις τας μη φυλλοξηριώσας περιφερείας της Παλαιάς Ελλάδος, δύναται να απαγορευθή και η εισαγωγή λαχανικών και κηπουρικών προϊόντων εκ των ως άνω μη φυλλοξηριωσών περιφερειών της Παλαιάς Ελλάδος εις Μακεδονίαν, κατόπιν αποφάσεως του Γενικού Διοικητού Μακεδονίας και του Γενικού Διοικητού Θράκης, κατονομαζούσης τα λαχανικά και κηπουρικά προϊόντα, ων απαγορεύεται η εισαγωγή, δημοσιευομένης δε δια τριών τουλάχιστον εφημερίδων Αθηνών, Θεσσαλονίκης και Κομοτινής. 2.«Επίσης δύναται να απαγορευθή και η εισαγωγή λαχανικών και κηπουρικών προϊόντων εκ των ως άνω μη φυλλοξηριωσών περιφερειών της Παλ. Ελλάδος εις τας φυλλοξηριώσας περιφερείας της Ελλάδος κατόπιν αποφάσεως των αρμοδίων Νομαρχών κατονομαζουσών τα λαχα(Αντί για τις σελ. 411-426) Σελ.411(α) Τεύχος Θ82-Σελ.107 Προστασία κατά της φυλλοξήρας 16.Ε.γ.1-7 νικά και κηπουρικά προϊόντα, ων απαγορεύεται η εισαγωγή, δημοσιευομένων δε δια τριών τουλάχιστον εφημερίδων των Αθηνών και των πρωτευουσών των Νομών ένθα θα ισχύση η απαγόρευσις». Το β΄ εδάφιον ετροποποιήθη ως άνω δια του Νόμ. 6269/1934. 3.Το χρονικόν διάστημα, καθ’ ο θέλει ισχύει η απαγόρευσις αύτη, δεν δύναται να υπερβαίνη τους τρεις μήνας δι’ έκαστον έτος, θα καθορίζηται δε και τούτο δια της κατά το προηγούμενον εδάφιον αποφάσεως του Γενικού Διοικητού Μακεδονίας. 4.Καταργείται πάσα διάταξις αντικειμένη προς τας διατάξεις του παρόντος, ισχύοντος από της δημοσιεύσεώς του δια της Εφημερίδος της Κυβερνήσεως.
192. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ Αριθ.1411 της 5/9 Μαρτ. 1987 (ΦΕΚ Β΄ 107) Σύσταση Διοικητικού Τομέα Έρευνας και Εφαρμογών και θέσης Ειδικού Γραμματέα στο Υπουργείο Γεωργίας. Έχοντας υπόψη: 1.Τις διατάξεις α)του άρθρ. 28 του Νόμ. 1558/85, «Κυβέρνηση και Κυβερνητικά Όργανα (ΦΕΚ Α Ι37), β)του άρθρ.11 του Νόμ. Ι586/86 «Βαθμολογική διάρθρωση των θέσεων του Δημοσίου, Νομικών Προσώπων Δημοσίου Δικαίου και των Οργανισμών Τοπικής Αυτοδιοίκησης και άλλες διατάξεις» (ΦΕΚ Α 37). 2.Τις 440/19.3.86 (ΦΕΚ Β΄ 123) και 3031/17.5.86 (ΦΕΚ Β 345) προηγούμενες αποφάσεις μας με τις οποίες συστάθηκαν στο Υπουργείο Γεωργίας Διοικητικοί Τομείς. 3.Την ανάγκη εναρμόνισης και συντονισμού της λειτουργίας των Υπηρεσιών του Υπουργείου Γεωργίας, οι οποίες έχουν αρμοδιότητες σε θέματα Έρευνας, Εφαρμογών και Γεωργικής Εκπαίδευσης, για την ταχύτερη και αποτελεσματικότερη προώθηση των σχετικών θεμάτων. 4.Τη 2389/13.2.87 (ΦΕΚ 81/Β/87) απόφαση του Πρωθυπουργού και του Υπουργού Οικονομικών «ανάθεση αρμοδιοτήτων στον Υφυπουργό Οικονομικών», αποφασίζουμε: 1.Στο Υπουργείο Γεωργίας συγκροτείται Διοικητικός Τομέας ΄Ερευνας και Εφαρμογών, που περιλαμβάνει τις ακόλουθες υπηρεσίες: α)Δ/νση Προγραμματισμού, Βιομετρίας και Αξιολόγησης Πορισμάτων Έρευνας. β)Δ/νση Φυτικής και Τεχνολογικής Έρευνας γ)Δ/νση Κτηνοτροφικής Έρευνας δ)Δ/νση Έρευνας Αγρομετεωρολογίας και Γεωργικής Οικολογίας ε)Το Τμήμα Δασικών Ερευνών της Δ/νσης Δασικών Ερευνών, Εφαρμογών και Εκπαίδευσης. στ)Δ/νση Κτηνιατρικής Έρευνας και Ιδρυμάτων ζ)Δ/νση Γεωργικών Εφαρμογών η)Δ/νση Γεωργικής Εκπαίδευσης και Πληροφοριών 2.Τροποποιούμε τις 440/19.3.86 και 3031/17.5.86 αποφάσεις μας και ορίζουμε ότι, οι Διευθύνσεις α)Δασικών Ερευνών, Εκπαίδευσης και Ενημέρωσης και β)Κτηνιατρικής Έρευνας και Ιδρυμάτων, του Υπουργείου Γεωργίας, δεν υπάγονται στους Διοικητικούς Τομείς που συστάθηκαν με τις αποφάσεις αυτές. 3.Στο Υπουργείο Γεωργίας συνιστάται μία θέση Ειδικού Γραμματέα, με βαθμό 2ο της κατηγορίας των ειδικών θέσεων.Ο Ειδικός Γραμματέας θα προΐσταται στον πιο πάνω τομέα. Με την 236827/25 Ιαν.-4 Φεβρ.1988 (ΦΕΚ Β΄ 64)απόφ. Υπ. Προεδρίας της Κυβέρνησης, Οικονομικών και Γεωργίας ορίστηκε, ότι στον άνω τομέα υπάγεται και η Διεύθυνση Μηχανογράφησης. Με την 386528/2-4 Ιαν. 1989 (ΦΕΚ Β΄ 3) απόφ. Υπουργών Προεδρίας της Κυβέρνησης, Οικονομικών και Γεωργίας ορίστηκε, ότι στον άνω τομέα υπάγεται και η Διεύθυνση Χωροταξίας και Προστασίας Περιβάλλοντος.
66. ΑΠΟΦΑΣΗ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Β1/1352 π.ε. της 26 Ιαν/7 Φεβρ.  1984 (ΦΕΚ Β΄ 58) Εισαγωγή, εγγραφές και φοίτηση στο τμήμα μεταπτυχιακών σπουδών διοίκησης επιχειρήσεων της Ανωτάτης Σχολής Οικονομικών και Εμπορικών Επιστημών (Α.Σ.Ο.Ε.Ε.)
1. ΝΟΜΟΣ 2569 της 19/26 Απρ. 1921 (ΦΕΚ Α΄ 68)  Περί κυρώσεως της εν Παρισίοις υπογραφείσης την 30 Σεπτ.-13 Οκτ. 1919 Διεθνούς Συμβάσεως περί Αεροπλοΐας.  Η μεταξύ της Ελλάδος και των λοιπών Κρατών συνομολογηθείσα και εν Παρισίοις την 30 Σεπτ.-13 Οκτ. 1919 υπογραφείσα Διεθνής Σύμβασις περί Αεροπλοΐας εξ άρθρ 43 και του προσθέτου αυτή πρωτοκόλλου, υπογραφέντος την 19 Απρ.-1 Μαΐου 1920 έχει πλήρη και νόμιμον ισχύν. Η ανωτέρω σύμβασις, δημοσιευθείσα εις ΦΕΚ Α΄ 390 της 31 Δεκ.1923 και τροποποιηθείσα δια δύο πρωτοκόλλων υπογραφέντων εν Παρισίοις την 1 Ιουν. 1935 και κυρωθέντων δια των από 22 Ιαν./16 Μαρτ. 1936 (ΦΕΚ Α΄ 132) πράξεων του Υπουργού των Εξωτερικών, αντικατεστάθη δια των διατάξεων της Συμβάσεως του Σικάγου της 7 Δεκ. 1944, κυρωθείσης δια του κατωτ. Νόμου 211/1947 (βλ. άρθρ. 80 αυτής).
26. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 404 της 7/26 Νοεμ. 1986 (ΦΕΚ Α΄ 182) Αναδοχή τροποποιήσεων του Πρωτοκόλλου Ι «Διατάξεις αναφορών περιστατικών ρύπανσης με επιβλαβείς ουσίες» και του Παραρτήματος ΙΙ της Διεθνούς Σύμβασης 1973, «για την πρόληψη της ρύπανσης της θάλασσας από πλοία» (MARPOL 73/78), καθιέρωση τύπου βιβλίου Φορτίου και Εγχειριδίου πρότυπων για τις διαδικασίες και διατάξεις απόρριψης στη θάλασσα υγρών επιβλαβών ουσιών. Έχοντάς υπόψη: 1.Τα άρθρα δεύτερο, τρίτο, έβδομο, παρ. 1(β), ενδέκατο και δωδέκατο του Νομ. 1269/82 (ΦΕΚ 89 Α΄/82), με τον οποίο κυρώθηκε η διεθνής σύμβαση «πρόληψη της ρύπανσης της θάλασσας από πλοία», του 1973 και το Πρωτόκολλο του 1978 που αναφέρεται σ’ αυτή τη σύμβαση (MARPOL 73/78) (ανωτ. αριθ. 15). 2.Τις αποφάσεις της Επιτροπής Προστασίας Θαλάσσιου Περιβάλλοντος του Διεθνούς Ναυτιλιακού Οργανισμού (ΙΜΟ): (α)Αριθ. 21(22) της 5.12.1985 «υιοθέτηση τροποποιήσεων του Πρωτοκόλλου του 1978 του σχετικού με τη Διεθνή Σύμβαση 1973 για την πρόληψη της ρύπανσης από πλοία (που αναφέρεται στο Πρωτόκολλο Ι της Διεθνούς Σύμβασης 1973 για την πρόληψη της ρύπανσης από πλοία όπως τροποποιήθηκε από το Πρωτόκολλο του 1978 το σχετικό με αυτή)» και  (β)Αριθ. 16(22) της 5.12.1985 «υιοθέτηση τροποποιήσεων στο Παράρτημα του Πρωτοκόλλου 1978 του σχετικού με τη Διεθνή Σύμβαση για την πρόληψη της ρύπανσης, από πλοία του 1973 (που αναφέρονται στο Παράρτημα ΙΙ της Διεθνούς Σύμβασης 1973 για την πρόληψη της ρύπανσης από πλοία, όπως τροποποιήθηκε από το Πρωτόκολλο του 1978 του σχετικού με  αυτή)». 3.Τους κανονισμούς 5, παρ. 3(β), 8(8) και 9 του Παραρτήματος ΙΙ της Διεθνούς Σύμβασης MAPROL 73/78. 4.Το άρθρ. 46, παρ. 1(ι) του Ν.Δ. 187/73 (ΦΕΚ 216 Α΄/1973) «Κώδικας Δημόσιου Ναυτικού Δικάιου». 5.Τη γνωμοδότηση του Συμβουλίου της Επικρατείας αριθ. 479/31.7.1986 με πρόταση των Υπουργών Εξωτερικών και Εμπορικής Ναυτιλίας, αποφασίσαμε: Αποδοχή τροποποιήσεων του Πρωτοκόλλου και του Παραρτήματος ΙΙ της Δ. Σύμβασης MARΡOL 73/78. Άρθρο Πρώτο.-1.Γίνονται αποδεκτές οι τροποποιήσεις των διατάξεών του: (α)Πρωτοκόλλου Ι του σχετικού με τις αναφορές περιστατικών ρύπανσης στα οποία περιλαμβάνονται επιβλαβείς ουσίες, της Διεθνούς Σύμβασης «πρόληψη της ρύπανσης της θάλασσας από πλοία» του 1973 (MARΡOL 73/78.), που υιοθετήθηκαν με την  απόφαση της Επιτροπής Προστασίας Θαλάσσιου Περιβάλλοντος του Διεθνούς Ναυτιλιακού Οργανισμού (ΙΜΟ) αριθ. 21(22) της 5.12.85 και  (β)Παραρτήματος ΙΙ της Διεθνούς Σύμβασης «πρόληψη της ρύπανσης της θάλασσας από πλοία» του 1973 (MARΡOL 73/78) που υιοθετήθηκαν με την απόφαση της Επιτροπής Προστασίας Θαλάσσιου Περιβάλλοντος του Διεθνούς Ναυτιλιακού Οργανισμού (ΙΜΟ) αριθ. 16(22) της 5.12.85. 2.Τα κείμενα των πιο πάνω αποφάσεων του ΙΜΟ στην αγγλική και σε μετάφραση στην ελληνική γλώσσα έχουν ως εξής: (Ακολουθεί κείμενο).
3. ΝΟΜΟΣ 3087 της 8/10 Ιουλ. 1924 Περί συγχωνεύσεως του δικαστικού αρχείου Μικράς Ασίας μετά του γενικού αρχείου του Υπουργείου της Δικαιοσύνης και περί μονιμοποιήσεως εκτάκτων τινών υπαλλήλων. Αρθρ.1.-1.Το εν τω Υπουργείω της Δικαιοσύνης ιδρυθέν δια του Ν.Δ/τος της 13/28 Οκτ. 1923 δικαστικόν αρχείον Μ. Ασίας συγχωνεύεται με το γενικόν αρχείον του Υπουργείου της Δικαιοσύνης, διατηρούν ην έχει ιδίαν ταξινόμησιν των εγγράφων και λειτουργούν κατά τα λοιπά συμφώνως προς τας διατάξεις του ρηθέντος Ν.Δ/τος της 13/13 Οκτ. 1922. 2.Οι παρ’ αυτώ υπηρετούντες κατά την έναρξιν της ισχύος του παρόντος δύο έκτακτοι υπάλληλοι θέλουσι μετατεθή δια πράξεως του υπουργού εις το γενικόν αρχείον του Υπουργείου της Δικαιοσύνης ως ταξινόμοι, ιδρυομένων δύο τοιούτων θέσεων επί βαθμώ και αποδοχαίς ακολούθου. Μετά διετή υπηρεσίαν, συνυπολογιζόμενης και της ως εκτάκτων τοιαύτης εν τω δικαστικώ αρχείω Μ. Ασίας, δύνανται να χορηγηθώσιν, εις τους δύο ρηθέντας υπαλλήλους αι αποδοχαί γραμματέως β' τάξεως, μετά σύμφωνον γνωμοδότησιν του διοικητικού συμβουλίου. 3.Καταργούνται δύο θέσεις ακολούθων εν τω υπουργείω της Δικαιοσύνης και αι δύο θέσεις εκτάκτων υπαλλήλων του δικαστικού αρχείου Μ. Ασίας. Το εν παραγρ. 1 αναφερόμενον Δ/μα είναι προφανώς το Ν.Δ. 13/15 Οκτ. 1922 (ανωτέρω αριθ. 2). Βλ. και άρθρ. 1 Ν. 237/1943 (6.Αα.37). Άρθρ.2.-1. Έκτακτοι υπάλληλοι προσληφθέντες εν τω τμήματι της στατιστικής κατά την διάταξιν του άρθρ. 16 του ν. ΓπΝΖ' (6.Αα.3) ή ως αναπληρωταί στρατευθέντων, δύνανται εντός δύο μηνών από της ισχύος του παρόντος να μονιμοποιηθώσι, διοριζόμενοι γραφείς α' μεν τάξεως, εάν υπηρέτησαν ευδοκίμως επί οκταετίαν τουλάχιστον εν τω Υπουργείω της Δικαιοσύνης, γραφείς β' τάξεως, αν έχωσιν απολυτήριον γυμνασίου ή εμπορικής σχολής ή πτυχίον διδασκαλείου θηλέων, υπηρέτησαν δε επί έτος τουλάχιστον ευδοκίμως ως έκτακτοι ή ως αναπληρωταί. 2.Επίσης δύνανται εντός της αυτής προθεσμίας να μονιμοποιηθώσι διοριζόμενοι εις θέσιν γραφέως β' τάξεως εν τοις γραφείοις του αρχείου και του πρωτοκόλλου οι εν αυτοίς υπηρετήσαντες ευδοκίμως επί τριετίαν τουλάχιστον ως έκτακτοι ή απεσπασμένοι επί έν έτος έχοντες απολυτήριον γυμνασίου κατά την διάταξιν της παρ. 3 του άρθρ. 2 του ν. 1580 (9.Δβ.) και εάν δεν έχωσιν τα εν τη παρ. 1 προσόντα, μη δυνάμενοι όμως, εάν στερώνται  τοιούτων, να τοποθετηθώσιν εις άλλο πλην των ειρημένων γραφείων. 3.Δια τους κατά τας παρ. 1 και 2 του παρόντος άρθρου διορισμούς απαιτείται σύμφωνος του διοικητικού συμβουλίου γνωμοδότησις, αποφαινομένου κατόπιν ητιολογημένης εκθέσεως του οικείου τμηματάρχου. 4.Ο κατά τας προηγουμένας παραγράφους διορισμός γίνεται εις κενάς θέσεις. Άρθρ.3.-Η υπηρεσία εν θέσει υπογραμματέως παρά πολυμελεί δικαστηρίω (και στρατοδικείω) συνυπολογίζεται κατά το ήμισυ της διαρκείας αυτής προς συμπλήρωσιν της απαιτουμένης δια την προαγωγήν ακολούθου εις θέσιν υπουργικού γραμματέως β' τάξεως διετίας εφ' όσον ή εν θέσει ακολούθου υπηρεσία είναι τουλάχιστον ενιαύσιος. Βλ. ήδη ν. 1811/1951 περί Κώδικος καταστάσεως των Δημοσίων Διοικητικών υπαλλήλων (τόμ. 2).
79. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 14978/Α104 της 5/12 Φεβρ. 1973 (ΦΕΚ Β' 180) Περί εγγραφών, μετεγγραφών, φοιτήσεως, βαθμολογίας και εξετάσεων των Μέσων και Κατωτέρων Επαγγελματικών Σχολών. Με την Ε/3760/21 Απρ. - 2 Μαΐου 1980 (ΦΕΚ Β' 428) αποφ. Υπ. Παιδείας ορίζεται ότι για τα θέματα που αφορούν τη λήξη διδασκαλίας μαθημάτων, τη διεξαγωγή των γραπτών εξετάσεων και την έκδοση αποτελεσμάτων ισχύουν οι διατάξεις που ρυθμίζουν τα αντίστοιχα θέματα για τις Μέσες Τεχνικές και Επαγγελματικές Σχολές του άρθρ. 6 Νόμ. 576/1977 (κατωτ. αριθ. 101).
11. ΝΟΜΟΣ 3653 της 2/13 Οκτ. 1928 Περί κυρώσεως συμβάσεως Ελλάδος - Αλβανίας περί εμπορίου και ναυτιλίας. Άρθρ.19.-Η εθνικότης των πλοίων θα κρίνηται κατά τους νόμους του Κράτους εις ο το υπό κρίσιν πλοίον ανήκει. Τα πιστοποιητικά καταμετρήσεως και λοιπά έγγραφα σχετικά προς την χωρητικότητα, τα παρεχόμενα παρ’ ενός των Υψηλών συμβαλλομένων Μερών, θα αναγνωρίζωνται και θα επαρκώσιν εν τη χώρα του ετέρου προς καθορισμόν της χωρητικότητος των πλοίων, άνευ αναθεωρήσεως της καταμετρήσεώς των. Εξαιρουμένης της περιπτώσεως δικαστικής εκποιήσεως, τα πλοία ή πλοιάρια πάσης φύσεως ενός των συμβαλλομένων Μερών δεν θα δύνανται να μεταβάλλουν εθνικότητα εν τη χώρα του ετέρου άνευ δηλώσεως περί αποβολής της σημαίας, συνεπαγομένης ειδικήν έγκρισιν της Κυβερνήσεως του Κράτους από του οποίου εξαρτώνται.
18. ΑΠΟΦΑΣΗ ΥΠΟΥΡΓΟΥ ΚΟΙΝ. ΑΣΦΑΛΙΣΕΩΝ Αριθ. Φ.37/195 της 1/24 Φεβρ. 1983 (ΦΕΚ Β' 76) Αύξηση των συντάξεων του Ταμείου Συντάξεων Εκτελωνιστών.
36. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 734 της 30 Οκτ./1 Νοεμ. 1968 (ΦΕΚ Α΄ 253) Περί των προϋποθέσεων αναγνωρίσεως της θαλασσίας υπηρεσίας Ελλήνων Ναυτικών επί πλοίων υπό ξένας σημαίας ως τοιαύτης παρεχούσης δικαίωμα δια την απόκτησιν αποδεικτικών ναυτικής ικανότητος. Έχοντες υπ' όψιν : α)Το εδάφ. Β' της παρ. 1 του άρθρ. 9 του Κ.Ν.Δ. 2689/1953 «περί διπλωμάτων, πτυχίων και αδειών ναυτικής ικανότητος εν τω εμπορικώ ναυτικώ» (ΦΕΚ 27 Α'/1954) ως τούτο αντικατασταθέν δια του άρθρ. 9 του Α.Ν. 373/1968 «περί απογραφής και εκπαιδεύσεως εν τω Ε.Ν. κλπ.» (ΦΕΚ 79 Α΄/1968) ισχύει σήμερον. β)Την υπ' αριθ. 15/1968 σύμφωνον γνώμην του Συμβουλίου Εμπορικού Ναυτικού. γ)Την υπ' αριθ. 662/1968 γνώμην του Συμβουλίου Επικρατείας, προτάσει του επί της Εμπορικής Ναυτιλίας Υπουργού, απεφασίσαμεν και διατάσσομεν: Άρθρον μόνον.-Θαλασσία υπηρεσία, διανυομένη μετά την 1ην Μαρτ. 1969 παρ’ Ελλήνων ναυτικών επί πλοίων υπό ξένην σημαίαν, λαμβάνεται υπ' όψιν προς απόκτησιν αποδεικτικών ναυτικής ικανότητος εφ' όσον και επί όσον χρόνον οι πλοιοκτήται ή διαχειρισταί του πλοίου έχουν συνάψει α)μετά της Πανελληνίου Ναυτικής Ομοσπονδίας (Π.Ν.Ο.) και των επί μέρους Κλαδικών Ναυτεργατικών Οργανώσεων σύμβασιν της εγκρίσεως του Υπουργείου Εμπορικής Ναυτιλίας, περί των όρων εργασίας, αμοιβών και προστασίας εν γένει του εξ Ελλήνων ναυτικών πληρώματός του και β)Σύμβασιν ασφαλίσεως του εξ Ελλήνων ναυτικών πληρώματος μετά του Ναυτικού Απομαχικού Ταμείου (Ν.Α.Τ.). Για την πρόσβαση σε θέσεις εργασίας επί Ελληνικών Εμπορικών πλοίων ναυτικών, υπηκόων Κρατών Μελών της Ε.Ο.Κ. βλέπε Π.Δ. 12/31 Δεκ. 1992-1 Φεβρ. 1993 (ΦΕΚ Α' 5), κατωτ. αριθ. 85. (Αντί για τη σελ. 486,23) Σελ. 486,23(α) Τεύχος 1167 - Σελ. 9 Διπλώματα και άδειες ναυτικής ικανότητας 19.Ε.γ.36 Σελ. 486,24(α) Τεύχος 1167 - Σελ. 10 19.Ε.γ.37 Διπλώματα και άδειες ναυτικής ικανότητας 19.Ε.γ.37 Διπλώματα και άδειες ναυτικής ικανότητας (Αντί της σελ. 486,25) Σελ. 486,25(α) 363-015 Διπλώματα και άδειες ναυτικής ικανότητας 19.Ε.γ.37 19.Ε.γ.38 Διπλώματα και άδειες ναυτικής ικανότητας 19.Ε.γ.38 Διπλώματα και άδειες ναυτικής ικανότητας 19.Ε.γ.38 Διπλώματα και άδειες ναυτικής ικανότητας Διπλώματα και άδειες ναυτικής ικανότητας 19.Ε.γ.38 Σελ. 486,26(α) 363- 016
10. ΝΟΜΟΘΕΤ. ΔΙΑΤΑΓΜΑ υπ’ αριθ. 1143 της 5/11 Οκτ. 1949 Περί ιδρύσεως μεταφραστικού Γραφείου παρά τω Πρωτοδικείω Ρόδου. Έχοντες υπ’ όψη το ψήφισμα ΞΗ΄ της 29 Ιουλίου 1949 της Δ΄ Αναθεωρητικής Βουλής των Ελλήνων «περί εξουσιοδοτήσεως προς έκδοσιν Ψηφισμάτων και Νομοθετικών Διαταγμάτων κατά την διάρκειαν των διακοπών της Δ΄ Αναθεωρητικής Βουλής» την κατά την συνεδρίασιν ΚΔ΄ της 26 Σεπτ. 1949 ληφθείσαν απόφασιν της Επιτροπής Εξουσιοδοτήσεως της Βουλής, προτάσει του Ημετέρου Υπουργικού Συμβουλίου, απεφασίσαμεν και διατάσσομεν:  Άρθρ.1.-Παρά τω Πρωτοδικείω Ρόδου συνιστάται μεταφραστικόν Γραφείον, αρμόδιον δια τας μεταφραστικάς εργασίας πάντων των εν Ρόδω δικαστηρίων. Το προσωπικόν του μεταφραστικού Γραφείου αποτελείται εξ ενός ερμηνέως της Ιταλικής και Τουρκικής γλώσσης επί βαθμώ και αποδοχαίς Γραμματέως Πρωτοδικών. Ο ερμηνεύς εν τη ενασκήσει των καθηκόντων του διέπεται υπό των ισχυουσών διατάξεων του Οργανισμού των Δικαστηρίων, της Γραμματείας των Δικαστηρίων και του Νόμ. 148/1914 «περί μεταφραστικών Γραφείων και αρχειοφυλακείων εν ταις προσαρτωμέναις χώραις και περί ερμηνέων ξένων γλωσσών» (ανωτέρω αρ. 3). Ως προς τα προσόντα διορισμού αυτού εφαρμόζονται αναλόγως αι σχετικαί διατάξεις του νόμ. 148/1914 (ανωτ. αρ. 3). Άρθρ.2.-Εξαιρετικώς κατά την πρώτην εφαρμογήν του παρόντος, ο παρά του Στρατιωτικού Διοικητού Δωδεκανήσου διορισθείς προσωρινός υπάλληλος ως ερμηνεύς του μεταφραστικού γραφείου, δύναται να διορισθή ως δόκιμος ερμηνεύς επί βαθμώ και αποδοχαίς Γραμματέως Πρωτοδικών, δι’ αποφάσεως του Υπουργού Δικαιοσύνης δημοσιευομένης εις την Εφημερίδα της Κυβερνήσεως, αδιαφόρως εάν κέκτηται το κατά τας κειμένας διατάξεις προσόντα. Ούτος μετά συμπλήρωσιν ετησίας υπηρεσίας ως δοκίμου δύναται να μονιμοποιηθή εν τη θέσει ταύτη, δια Β. Διατάγματος προτάσει του Υπουργού της Δικαιοσύνης, κατόπιν συμφώνου γνώμης Επιτροπής αποτελουμένης εκ του προέδρου και Εισαγγελέως Εφετών Δωδεκανήσου και του αρχαιοτέρου Εφέτου. Μη κρινόμενος ως μονιμοποιητέος, απολύεται εκ της υπηρεσιας δι’ αποφάσεως του Υπουργού της Δικαιοσύνης. 6.Β.λ.9-10 Μεταφραστικά Γραφεία Άρθρ.3.-Η τέως εν τη υπηρεσία του Μεταφραστικού γραφείου Δωδεκανήσου έμμισθος προϋπηρεσία, του συμφώνως προς τας διατάξεις του παρόντος διοριζομένου εις την υπηρεσίαν ταύτην, θεωρείται ως χρόνος υπηρεσίας, προσμετρώμενος δια την νόμιμον προσαύξησιν του μισθού αυτού. Άρθρ.4.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. Σελ. 257 Μεταφραστικά Γραφεία 6.Β.λ.10 6.Β.λ.10 Μεταφραστικά Γραφεία
24. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Δ2α/12680 της 3 Ιουν./11 Ιουλ.  1977 (ΦΕΚ Β΄ 654) Περί μεταφοράς θέσεων τακτικού προσωπικού εις Κλάδους ΑΤ, ΑΡ, ΜΕ και ΣΕ του Ταμείου Συντάξεων Ηθοποιών-Συγγραφέων και Τεχνικών Θεάτρου. (Αντί για τη σελ. 499(ζ) Σελ. 499(η) Τεύχος 1084-Σελ. 83 Ταμείο Συντάξεων Ηθοποιών-Συγγραφέων-Τεχνικών Θεάτρου 39.Η.κ.19-24
55. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΑΣ ΚΑΙ  ΟΙΚΟΝΟΜΙΚΩΝΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ.2/18712/0025 της 15 Ιουλ.-18 Νοεμ.2004 (ΦΕΚ  Β΄1712) Αύξηση μετοχικού κεφαλαίου του Οργανισμού Σιδηροδρόμων Ελλάδος (ΟΣΕ) ΑΕ για το έτος 2003.  Την αύξηση υπέρ του Ελληνικού Δημοσίου του μετοχικού κεφαλαίου της ΟΣΕ Α.Ε. με την έκδοση ονομαστικών μετοχών ίσης αξίας με το ποσό των τριακοσίων οχτώ εκατομμυρίων εφτακοσίων εννιά χιλιάδων πεντακοσίων εβδομήντα τριών Ευρώ και σαράντα δύο λεπτών (308.709.573,42 ευρώ), το οποίο αντιπροσωπεύει επιχορηγήσεις ύψους 312.285.081,81 Ευρώ που καταβλήθηκαν στην ΟΣΕ από το Γενικό Κρατικό Προϋπολογισμό (Πρόγραμμα Δημοσίων Επενδύσεων) για το έτος 2003 μειούμενες κατά το ποσό των τριών εκατομμυρίων πεντακοσίων εβδομήντα πέντε χιλιάδων πεντακοσίων οχτώ ευρώ και τριάντα εννέα λεπτών (3.575.508,39) ευρώ το οποίο παρέμεινε αδιάθετο και επιστράφηκε στην Τράπεζα της Ελλάδος.
9. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. 128/4179 της 30 Νοεμ./13 Δεκ.  1972 (ΦΕΚ Β΄ 1085) Περί αυξήσεως των υπό του Ταμείου Επικουρικής Ασφαλίσεως Υπαλλήλων Εμπορίου Τροφίμων καταβαλλομένων συντάξεων. Έχοντες υπ’ όψιν: 1.Τας διατάξεις της παρ. 4 του άρθρ. 1 του Ν.Δ. 4577/66. 2.Τας διατάξεις του άρθρ. 17 της υπ’ αριθ. 79712/Σ.686/61/24.3.62 αποφάσεως του Υπουργού Εργασίας. 3.Τας διατάξεις του άρθρ. 39 του υπ’ αριθ. 40/72 Β.Δ/τος «περί κωδικοποιήσεως εις ενιαίον κείμενον των ισχυουσών διατάξεων περί Υπουργικού Συμβουλίου και Υπουργείων». 4.Την υπ’ αριθ. 265/27.10.72 απόφασιν της Επιτροπής Οικονομικών Υποθέσεων. 5.Την γνώμην του Δ.Σ. του Ταμείου Επικουρικής Ασφαλίσεως Υπαλλήλων Εμπορίου Τροφίμων, την διατυπωθείσαν κατά την υπ’ αριθ. 21/7.6.72 συνεδρίασιν αυτού, αποφασίζομεν: Εγκρίνομεν την απόφασιν του Διοικητικού Συμβουλίου του Ταμείου Επικουρικής Ασφαλίσεως Υπαλλήλων Εμπορίου Τροφίμων, την ληφθείσαν κατά την υπ’ αριθ. 21/7.6.72 συνεδρίασιν αυτού, περί αυξήσεως, από 1ης Ιαν. 1973, των καταβαλλομένων υπό του Ταμείου Συντάξεων, τροποποιουμένων ως ακολούθως: α)Συντάξεις ων η έναρξις εμπίπτει εις το χρονικόν διάστημα μέχρι 31.12.60, κατά ποσοστόν 20%. β)Συντάξεις ων η έναρξις εμπίπτει εις το χρονικόν διάστημα από 1.1.61 μέχρι 31.12.62, κατά ποσοστόν 16%. γ)Συντάξεις ων η έναρξις εμπίπτει εις το χρονικόν διάστημα από 1.1.63 μέχρι 31.12.68, κατά ποσοστόν 12%. δ)Συντάξεις ων η έναρξις εμπίπτει εντός του έτους 1969, κατά ποσοστόν 8%. ε)Συντάξεις ων η έναρξις εμπίπτει εις το χρονικόν διάστημα από 1.1.70 μέχρι 31.12.71, κατά ποσοστόν 4%. Η παρούσα δημοσιευθήτω δια της Εφημερίδος της Κυβερνήσεως. Σελ. 420,04(β) Τεύχος 475-Σελ.112 39.Η.ζ.9 Ταμείο Επικουρικής Ασφαλίσεως Χημικών(ΤΕΑΧ)
22. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ.Φ2/20614/2623 της 8-22 Απρ.2002 (ΦΕΚ Β΄494) Τεχνικός έλεγχος φορτηγών αυτοκινήτων που φέρουν Κυπριακά στοιχεία κυκλοφορίας (άδεια και πινακίδες κυκλοφορίας).
13. ΝΟΜΟΘΕΤ. ΔΙΑΤΑΓΜΑ υπ’ αριθ. 675 της 17 Οκτ./12 Νοεμ. 1941 (ΦΕΚ Α΄  385) Περί συστάσεως Εστίας Ελλήνων Καλλιτεχνών, λογοτεχνών και Μουσουργών κατά την διάρκειαν της πολεμικής περιόδου. Εκυρώθη δια της Π.Υ.Σ. 299/1946 (ΦΕΚ Α΄ 186). Σχετικόν και το: α)Ν.Δ. 1417 της 11 Μαΐου/13 Ιουν. 1942 (ΦΕΚ Α΄ 151), κυρωθέν δια της υπ’ αριθ. 294/1946 πράξ. Υπ. Συμβουλίου. Σελ. 1094(γ) Τεύχος 1377 Σελ. 48
88. AΠΟΦΑΣΗ ΕΘΝΙΚΗΣ ΕΠΙΤΡΟΠΗΣ ΤΗΛΕΠΙΚΟΙΝΩΝΙΩΝ ΚΑΙ ΤΑΧΥΔΡΟΜΕΙΩΝ (ΕΕΤΤ) Αριθ. 290/113 της 30 Ioυλ./11 Αυγ. 2003 (ΦΕΚ  Β΄1132) Ρύθμιση θεμάτων συγκρότησης Επιτροπής Ακροάσεων της Εθνικής Επιτροπής Τηλεπικοινωνιών και Ταχυδρομείων (ΕΕΤΤ) στο πλαίσιο της διαδικασίας λήψης Ασφαλιστικών Μέτρων. Έχοντας υπόψη: α.το Νόμο 2867/2000 "Οργάνωση και Λειτουργία των Τηλεπικοινωνιών και άλλες Διατάξεις" (ΦΕΚ 273/Α/2000) και ιδίως τις παρ. 4 και 5, του άρθρου 12, όπως αυτές προστέθηκαν με την παρ. 2 του άρθρου Δωδέκατου του Ν. 3082/2002 "Σύσταση Ανωνύμου Τραπεζικής Εταιρείας με την επωνυμία "Ταχυδρομικό Ταμιευτήριο Ανώνυμη Τραπεζική Εταιρεία" και άλλες διατάξεις" (ΦΕΚ 316/Α/2002), β.την Απόφαση της ΕΕΤΤ ΑΠ.: 272/64/10.1.2003 (ΦΕΚ 158/Β/2003) "Κανονισμός της ΕΕΤΤ σχετικά με τη Διαδικασία για τη Λήψη Ασφαλιστικών Μέτρων κατ' εφαρμογή του άρθρου 12, παρ. 4 του Ν. 2867/2000, όπως τροποποιήθηκε με το Ν. 3082/2002 (ΦΕΚ 316/Α/2002)", ιδίως, το άρθρο 4, παρ. 7 αυτής,  γ.την Απόφαση της ΕΕΤΤ ΑΠ.: 249/115/29.3.2002 "Κανονισμός Ακροάσεων για Θέματα Τηλεπικοινωνιών" (ΦΕΚ 642/Β/2002) και ιδίως την παρ. 2 του άρθρου 3 αυτής,  (Μετά τη σελ. 386,446) Σελ. 386,447 Τεύχος      Σελ.        Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.88 δ.την ανάγκη για ευελιξία, ταχύτητα και αποτελεσματικότητα κατά την ενεργοποίηση και λειτουργία του μηχανισμού λήψης Ασφαλιστικών Μέτρων από την ΕΕΤΤ, ε.το γεγονός ότι η παρούσα Απόφαση δεν επιφέρει επιβάρυνση του Κρατικού Προϋπολογισμού ούτε του  Προϋπολογισμού της ΕΕΤΤ, στ.την Εισήγηση αριθ. 3390/Φ.600/28-7-2003 της αρμόδιας Υπηρεσίας της ΕΕΤΤ, αποφασίζει  1.Καταργεί την Απόφασή της ΑΠ.: 278/93/14-32003 "Συγκρότηση Διαρκούς Επιτροπής Ακροάσεων για την εξέταση θεμάτων σχετικών με τη λήψη Ασφαλιστικών Μέτρων". 2.Ορίζει ότι : α.Η εξέταση των υποθέσεων για τη λήψη Ασφαλιστικών Μέτρων διεξάγεται από Τριμελή Επιτροπή Ακροάσεων, η οποία αποτελείται από ένα τουλάχιστον Μέλος της Ολομέλειας ΕΕΤΤ και μέλη του Προσωπικού της. Χρέη Γραμματέα εκτελεί Υπάλληλος ή Συνεργάτης της ΕΕΤΤ.  β.Η Επιτροπή επικουρείται στο έργο της, οσάκις αυτό απαιτείται, από την αρμόδια υπηρεσιακή μονάδα ή Συνεργάτες της ΕΕΤΤ. γ.Η Επιτροπή διενεργεί ακροάσεις σχετικές με την εξέταση θεμάτων για τη λήψη Ασφαλιστικών Μέτρων, στις οποίες καλούνται οι εκάστοτε εμπλεκόμενοι Φορείς. Μετά το πέρας της ακροάσεως, συντάσσει σχετικό Πόρισμα που περιέχει και την πρότασή της. Το Πόρισμα υποβάλλεται στην Ολομέλεια της ΕΕΤΤ για τη λήψη Απόφασης. 3.Εξουσιοδοτεί τον Πρόεδρο της ΕΕΤΤ να συγκροτεί την ως άνω Επιτροπή, οσάκις εκδίδεται Πράξη Διεξαγωγής Ακρόασης, ορίζοντας τα Μέλη και τον Γραμματέα αυτής.  Η παρούσα απόφαση, η ισχύς της οποίας αρχίζει από την έκδοσή της, να δημοσιευθεί στην Εφημερίδα της Κυβερνήσεως.
39. ΑΠΟΦΑΣΗ ΥΠΟΥΡΓΟΥ ΓΕΩΡΓΙΑΣ Αριθ. 31584 της 21/22 Ιουλ. 1988 (ΦΕΚ Β΄514) Σύσταση–Συγκρότηση Υπηρεσιακού Συμβουλίου του Οργανισμού Βάμβακος. Τροποποιήθηκε από την 28420/8 Αυγ.-5 Σεπτ. 1990 (ΦΕΚ Β΄565), απόφαση του Υπουργού Γεωργίας. Επίσης τροποποιήθηκε και από την 2123/2-16 Φεβρ. 1993 (ΦΕΚ Β΄73) απ. Υπ. Γεωργίας.
15. ΑΠΟΦΑΣΗ ΥΠΟΥΡΓΟΥ ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ  ΤΕΧΝΟΛΟΓΙΑΣ Αριθ. 4234 (ΦΟΡ) 718 της 20 Απρ./11 Μαΐου 1994 (ΦΕΚ Β’  348) Συγκρότηση Ειδικού Υπηρεσιακού Συμβουλίου του Εθνικού Κέντρου Κοινωνικών Ερευνών (ΕΚΚΕ).
1. ΚΑΝΟΝΙΣΤΙΚΟΝ ΔΙΑΤΑΓΜΑ της 31 Μαρτ./9 Απρ. 1942 (ΦΕΚ Α΄ 77) Περί καθορισμού του είδους και του περιεχομένου των τακτικών και εκτάκτων αυτοτελών εδρών της Θεολογικής Σχολής του Πανεπιστημίου Αθηνών. Έχοντες υπ’ όψει τας διατάξεις: 1) του υπ’ αριθ. 1 της 30 Απρ./2 Μαΐου 1941 Ν.Διατάγματος «περί των αρμοδιοτήτων της Κυβερνήσεως, των Υπουργών κ.λπ.» και 2) του άρθρ. 16 του υπ’ αριθ. 917/1942 Ν.Διατάγματος «περί τροποποιήσεως της Πανεπιστημιακής Νομοθεσίας», εν συνδυασμώ προς το άρθρ. 13 του Ν.Δ. 1132/1942, μετά σύμφωνον γνώμην του Συμβουλίου Επικρατείας, διατυπωθείσαν δια της υπ’ αριθ. 95/24.3.42 πράξεως αυτού, απεφασίσαμεν: Καθορίζομεν ως κάτωθι το είδος και το περιεχόμενον των τακτικών και εκτάκτων αυτοτελών εδρών της Θεολογικής Σχολής του Πανεπιστημίου Αθηνών. Α΄. Τακτικαί έδραι: α)Της Εισαγωγής και Ερμηνείας της Καινής Διαθήκης. β)Της Ερμηνευτικής και Ερμηνείας της Καινής Διαθήκης. γ)Της Εβραϊκής γλώσσης και ερμηνείας της Π.Διαθήκης εκ του πρωτοτύπου και της Εβραϊκής Αρχαιολογίας. δ)Της Εισαγωγής εις την Π.Διαθήκην και της Ερμηνείας των Ο΄. ε)Της Γενικής Εκκλησιαστικής Ιστορίας. ς)Της Πατρολογίας μετ’ αναγνώσεως των πατερικών έργων. ζ)Της Ιστορίας των Δογμάτων και Συμβολικής. η)Της Δογματικής και Χριστιανικής Ηθικής. θ)Της Απολογητικής και Εγκυκλοπαιδείας της Θεολογίας. (Β.Δ. 1026 της 9/22 Δεκ. 1965, ΦΕΚ Α΄ 238). ι)Του Κανονικού Δικαίου και της Ποιμαντικής. ια)Της Πρακτικής Θεολογίας (κατηχητικής, εκκλ. ρητορικής και τελετουργικής). ιβ)Αγιολογίας, Υμνολογίας και Παλαιογραφίας (προήχθη εις τακτικήν δια του Β.Δ. 16/18 Αυγ. 1953, ΦΕΚ Α΄ 215). ιγ)Της Φιλοσοφίας της Θρησκείας μετά στοιχείων της Ψυχολογίας της Θρησκείας. ιδ)Της Ιστορίας των Θρησκευμάτων. Β΄. Έκτακτοι αυτοτελείς έδραι: α)Της Ιστορίας της Εκκλησίας της Ελλάδος από της συστάσεως αυτής. (Β.Δ. 1026 της 9/22 Δεκ. 1965, ΦΕΚ Α΄ 238). (Της Ιστορίας των Ορθοδόξων Αυτοκεφάλων Εκκλησιών της Χερσονήσου του Αίμου). γ)Της Ιστορίας της από του Θ΄ αιώνος Ελληνικής Εκκλησιαστικής Γραμματείας. δ)Βιβλικής Ιστορίας και Βιβλικής Θεολογίας. ε)Ιστορίας της συγχρόνου θρησκευτικής και Θεολογικής κινήσεως. Η β΄ έδρα κατηργήθη, η δ΄ μετωνομάθη ως άνω και η ε΄ ιδρύθη δια του Β.Δ. 16 Οκτ./15 Δεκ. 1945 (ΦΕΚ Α΄ 305). ς)Χριστιανικής και Βυζαντινής Αρχαιολογίας και Επιγραφικής. Η ως άνω έδρα μετετράπη εις έκτακτον δια του Β.Δ. 16/18 Αυγ. 1953 (ΦΕΚ Α΄ 215).
5. ΝΟΜΟΘΕΤ. ΔΙΑΤΑΓΜΑ υπ’ αριθ. 3782 της 11/12 Οκτ. 1957 Περί αυθεντικής ερμηνείας και συμπληρώσεως του άρθρ. 8 του Νόμ. 3681/1957 «περί τροποποιήσεως ποινικών τινων διατάξεων». Άρθρ.1.-1.Κατά την αληθή έννοιαν του άρθρ. 8 του Νόμ. 3681/1957, ο από της εκδόσεως της προσβαλλομένης αποφάσεως μέχρι της εκδικάσεως της δι’ αυτού παρεχομένης ανακοπής ή αιτήσεως ακυρώσεως διαδραμών χρόνος δεν συνυπολογίζεται εις την προθεσμίαν παραγραφής της πράξεως. 2.(Προστίθεται παρ. 2 εις το άρθρ. 8 του Νόμ. 3681/57).  (Αντί της σελ. 136,01(ζ) Σελ. 136,01(η) Τεύχος 620-Σελ. 121 Άρθρ.2.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως.
54. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 150320/7722 της 19 Ιουν./12 Ιουλ. 1968 (ΦΕΚ Β΄  331) Περί καθορισμού της αντιστοιχίας των βαθμών της δημοσίας διοικητικής ιεραρχίας προς τους βαθμούς της ιεραρχίας του προσωπικού των Σ.Ε.Κ., κατ’ εφαρμογήν της παρ. 2 του άρθρ. 15 του Ν.Δ. 4548/66 «περί του ενιαίου μισθολογίου των δημοσίων υπαλλήλων κλπ.». Έχοντες υπ’ όψιν: 1.Την παρ. 2 του άρθρ. 15 του Ν.Δ. 4548/66 «περί ενιαίου μισθολογίου των δημοσίων υπαλλήλων κλπ.». 2.Τας διατάξεις της παρ. 2 του άρθρ. 7 του Ν.Δ. 4193/61 και του άρθρ. 4 του Νόμ. 4464/65, αποφασίζομεν: 1.Οι βαθμοί της ιεραρχίας του τακτικού προσωπικού των Σ.Ε.Κ., ειδικώς και μόνον δια την εφαρμογήν των διατάξεων της παρ. 2 του άρθρ. 7 του Ν.Δ: 4193/61 και του άρθρ. 4 του Νόμ. 4464/65 ως  Σελ. 124,24(γ) Τεύχος 374-Σελ. 4 τούτο ετροποποιήθη δια της παρ. 3 του άρθρ. 15 του Ν.Δ: 4548/66, ορίζονται κατά την ακόλουθον αντιστοιχίαν προς τους αριθμητικούς βαθμούς της δημοσίας διοικητικής ιεραρχίας (από του 1ου μέχρι και του 5ου βαθμού συμπεριλαμβανομένου): α)Γενικού Διευθυντού, Αναπληρωτού Γενικού Διευθυντού και Διευθυντού Βοηθού Γενικού Διευθυντού προς  1ον βαθμόν β)Διευθυντού Τεχνικού, Διευθυντού Βοηθού Τεχνικού, Αρχιμηχανικού, Διευθυντού Διοικητικού, Διευθυντού Οικονομικών Υπηρεσιών Προϊσταμένου Υπηρεσίας, Αρχιάτρου και Νομικού Συμβούλου Α΄ προς  2ον βαθμόν γ)Υπαρχιμηχανικού, Υποπροϊσταμένου Υπηρεσίας, Αρχιεπιθεωρητού, Επιθεωρητού Ιατρού, Νομικού Συμβούλου Β΄, Προϊσταμένου Δικαστικής Υπηρεσίας (τέως ΣΠΛΠ) προς  3ον βαθμόν δ)Επιθεωρητού Μηχανικού, Υπομηχανικού Δ΄, Τμηματάρχου Α΄ Επιθεωρητού, Εργοστασιάρχου, Επιάτρου, Βοηθού Νομικού Συμβούλου Α΄ προς  4ον βαθμόν ε)Τμηματάρχου Μηχανικού, Υπομηχανικού Β΄, Τεχνικού Βοηθού Α΄, Τμηματάρχου Β΄, Σταθμάρχου Α΄, Υπεργοστασιάρχου, Μηχανοστασιάρχου, «Υπομηχανοστασιάρχου Α΄, Υπομηχανοστασιάρχου Β΄, Αρχισχεδιαστού, Εργοδηγού Τεχνικού Αρχιελεγκτών και ελεγκτών αμαξοστοιχιών» προς  5ον βαθμόν Εκ των εντός «» εξ τελευταίων βαθμών οι τέσσαρες πρώτοι προσετέθησαν δια της υπ’ αριθ. 260772/9250 της 16/22 Ιαν. 1969 αποφ. Υπ. Οικονομικών (ΦΕΚ Β΄ 34) και οι δύο τελευταίοι δια της υπ’ αριθ. 179552/9554 της 31 Δεκ. 1969/12 Ιαν. 1970 ομοίας (ΦΕΚ Β΄ 13). 2.Ως προηγούμενοι του κατεχομένου βαθμοί, λογίζονται, εν εκάστη συγκεκριμένη περιπτώσει, οι βαθμοί της ειδικής ιεραρχίας του προσωπικού των Σ.Ε.Κ., του κλάδου εις ον ανήκει έκαστος των ανωτέρω υπό στοιχ. α΄ έως και ε΄ της προηγουμένης παραγράφου, αναφερομένων βαθμών. 21.Γ.α.54 Σιδηρόδρομοι Ελληνικού Κράτους
Άρθρ.1834.-"Αν, εφόσον υπάρχουν περισσότεροι κατιόντες, συντρέχει στην εξ αδιαθέτου διαδοχή περίπτωση συνεισφοράς, η νόμιμη μοίρα για τον κάθε κατιόντα προσδιορίζεται με βάση την εξ αδιαθέτου μερίδα που θα του περιερχόταν, υπολογιζομένης και της συνεισφοράς. Ο διαθέτης δεν μπορεί να αποκλείσει τον τρόπο αυτό υπολογισμού για οποιαδήποτε παροχή του άρθρ. 1895, ώστε να ζημιωθεί ο μεριδούχος. Η παροχή που λαμβάνεται υπόψη κατά την προηγούμενη παράγραφο, όταν πρέπει και να καταλογισθεί στη νόμιμη μοίρα σύμφωνα με το άρθρ. 1833, καταλογίζεται σ' αυτή για τη μισή της μόνο αξία". Τα άρθρ. 1833 και 1834 αντικαταστάθηκαν ως άνω από το άρθρ. 26 Νόμ. 1329/15-18 Φεβρ. 1983 (ΦΕΚ Α΄ 25), κατωτ. αριθ. 8. Μέμψις αστόργου δωρεάς
16. ΑΠΟΦΑΣΙΣ ΥΠΟΥΡΓΩΝ ΔΙΚΑΙΟΣΥΝΗΣ ΚΑΙ ΟΙΚΟΝΟΜΙΚΩΝ Αριθ. 10604 της 8/9 Ιαν. 1952 Περί καθορισμού εξόδων επιδόσεως Ποινικών Δικογράφων. (Καθορίζονται τα έξοδα επιδόσεως των ποινικών δικογράφων της παρ. 2 του άρθρ. 1 του Ν. 5031/1931 (ανωτ. αρ. 6). Τα υπό της παρούσης προβλεπόμενα έξοδα επιδόσεως εισπραττόμενα μετά των λοιπών εξόδων της δίκης, εισάγονται συμφώνως τω άρθρ. 12 του Α.Ν. 1502/1950 εις τον Πρ/σμόν των εσόδων, των ενεργούντων τας επιδόσεις ταύτας δημοσίων εν γένει οργάνων μη δικαιουμένων κατά τας αυτάς διατάξεις αμοιβής τινός δια την εκτέλεσιν της υπηρεσίας επιδόσεως. Η ισχύς της παρούσης, δημοσιευομένης δια της Εφημερίδος της Κυβερνήσεως άρχεται από της δημοσιεύσεώς της. Περί της ασκήσεως έργων εμμίσθου και ποινικού Δικαστικού Κλητήρος εν Δωδεκανήσω βλ. Ν. 493/1947 (6.Βγ.32), άρθρ. 7 Ν.Δ. 614/1948 (6.Γα.35).
180. ΑΠΟΦΑΣΗ ΥΠΟΥΡΓΩΝ ΕΘΝ. ΟΙΚΟΝΟΜΙΑΣ ΚΑΙ ΣΥΓΚΟΙΝΩΝΙΩΝ Αριθ. 12387 της 28 Ιουν./25 Ιουλ. 1984 (ΦΕΚ Β΄ 506) Συμμόρφωση προς τις διατάξεις της 77/538/ΕΟΚ οδηγίας του Συμβουλίου των Ευρωπαϊκών Κοινοτήτων της 28 Ιουν. 1977 «περί προσεγγίσεως των νομοθεσιών των κρατών μελών, που αφορούν στους οπίσθιους φανούς ομίχλης των οχημάτων με κινητήρα και των ρυμουλκουμένων τους». Τροποποιήθηκε από την 54401/141/22 Ιαν.-4 Φεβρ.1988, (ΦΕΚ Β΄ 66) απόφ. Υπ. Εθνικής Οικονομίας και Μεταφορών και Επικοινωνιών. Επίσης τροποποιήθηκε από την 19333/1721/24 Μαΐου-14 Ιουν. 1991 (ΦΕΚ Β΄ 409), απόφ. αναπλ. Υπ. Εθν. Οικονομ. και Μεταφ. και Επικοινωνιών. Επίσης τροποποιήθηκε από την με αριθ.20172/1954/20 Δεκ.1999-17 Φεβρ.2000 (ΦΕΚ Β΄183) όμοια απόφαση και άρθρ.20 της με αριθ. 35949/2604/07/29 Ιαν.-27 Φεβρ.2008 (ΦΕΚ Β΄313), απόφ.Υπ.Οικονομίας και ΟικονομικώνΠΕ.ΧΩ.ΔΕ.-Μεταφορών και Επικοινωνιών, κατωτ.αριθ.355. 21.Ε.α.177-180 Γενικά περί κυκλοφορίας αυτοκινήτων
27. ΑΠΟΦΑΣΙΣ ΥΠΟΥΡΓΟΥ ΔΗΜΟΣΙΑΣ ΤΑΞΕΩΣ Αριθ. 400/4/18ε της 14 Φεβρ./4 Μαρτ.  1976 (ΦΕΚ Β' 299) Περί επιμορφώσεως κατατασσομένων εις το Σώμα της Χωροφυλακής Γυναικών Αξιωματικών.
65. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 281 της 2/11 Απρ. 1980 (ΦΕΚ Α΄ 79) Περί ενάρξεως της λειτουργίας του Ειρηνοδικείου Εχίνου Νομού Αιτωλοακαρνανίας, περιφερείας του Πρωτοδικείου Αγρινίου. (Αντί για τη σελ. 176,19) Σελ. 176,19(α) Τεύχος 778-Σελ. 21 Ειρηνοδικεία - Πταισματοδικεία 6.Β.δ.62-65
105. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 1106 της 3/6 Δεκ. 1980 (ΦΕΚ Α' 279) Περί καταργήσεως, ιδρύσεως, καθορισμού της οργανικής δυνάμεως και υπαγωγής Υπηρεσιών τινων Χωροφυλακής.
3. ΒΑΣΙΛΙΚΟΝ ΔΙΑΤΑΓΜΑ της 30 Μαΐου/16 Ιουν. 1936 (ΦΕΚ Α΄  261) Περί όρκου και περί του τύπου του πτυχίου των φοιτητών του Πανεπιστημίου Θεσσαλονίκης. Έχοντες υπ’ όψει το άρθρ. 4 παρ. 2 του Νόμ. 3341 προτάσει του Υπουργού Θρησκευμάτων και Παιδείας, στηριζομένη εις απόφασιν της Συγκλήτου του Πανεπιστημίου Θεσσαλονίκης ληφθείσαν μετά γνώμην των Σχολών του ειρημένου Πανεπιστημίου ως και την υπ’ αριθ. 312/1936 γνώμην του Συμβουλίου Επικρατείας, διατάσσομεν τάδε. Άρθρ.1.-Ο εν ταις πτυχιακαίς εξετάσεσιν εν τω Πανεπιστημίω Θεσσαλονίκης επιτυχών ποιείται προ της λήψεως του πτυχίου προ του Πρυτάνεως και του Κοσμήτορος της οικείας Σχολής του Πανεπιστημίου τούτου την ακόλουθον καθομολόγησιν. «Του πτυχίου της ........................ αξιωθείς όρκον ομνύω προ του Πρυτάνεως και του Κοσμήτορος της ................................. Σχολής και πίστιν καθομολογώ τήνδε. Από του ιερού περιβόλου του σεπτού τούτου τεμένους των Μουσών εξερχόμενος, κατ’ επιστήμην βιώσομαι, ασκών ταύτην δίκην θρησκείας εν πνεύματι και αληθεία. Ούτω χρήσιμον εμαυτόν καταστήσω προς άπαντας τους δεομένους της εμής αρωγής και εν πάση ανθρώπων κοινωνία αεί προς ειρήνην και χρηστότητα ηθών συντελέσω βαίνων εν ευθεία του βίου οδώ, προς την αλήθειαν και το δίκαιον αποβλέπων και τον βίον ανυψών εις τύπον αρετής υπό την σκέπην της Σοφίας. Ταύτην την επαγγελίαν επιτελούντι είη μοι συν τη ευλογία των εμών καθηγητών και πεφιλημένων διδασκάλων ο Θεός εν τω βίω». Άρθρ.2.-Το πτυχίον υπογράφεται υπό του Πρυτάνεως και του Κοσμήτορος της οικείας Σχολής και σφραγίζεται δια της μεγάλης σφραγίδος του Πανεπιστημίου και της Σχολής. Ο τύπος του πτυχίου έχει ώδε: ΒΑΣΙΛΕΙΟΝ ΤΗΣ ΕΛΛΑΔΟΣ ΠΑΝΕΠΙΣΤΗΜΙΟΝ ΘΕΣΣΑΛΟΝΙΚΗΣ Πρυτανεύοντος εν τω εν Θεσσαλονίκη Πανεπιστημίω .................................................................................... Τακτικού καθηγητού της Φιλοσοφικής Σχολής Σχολής Νομικών και Οικονομικών Επιστημών Σχολής Φυσικών και Μαθη-ματικών Επιστημών τακτικός καθηγητής ................................................... επί δε του παρόντος της Φιλοσοφικής Σχολής Σχολής Νομικών και Οικονομικών Επιστημών Σχολής Φυσικών και Μαθη-ματικών Επιστημών Κοσμήτωρ .............................................................. εκ ........................ ορμώμενον περί την ..................... σπουδάσαντα μετά δε ακριβή δοκιμασίαν αξιωθέντα του βαθμού ................................................................ ........................... αποφάσει ομοθύμω. της Φιλοσοφικής Σχολής Σχολής Νομικών και Οικονομικών Επιστημών Σχολής Φυσικών και Μαθηματικών Επιστημών εις τους πτυχιούχους της ................................... .......ανέδειξε και πάντα τα τω πτυχίω τούτω ανήκοντα προνόμια προσένειμεν. Έτει χιλιοστώ ενεακοσιοστώ ................................ Μηνός ................... Εξεδόθη τη .......................... 19 ... Ο ΠΡΥΤΑΝΙΣ          Ο ΚΟΣΜΗΤΩΡ Εις τον αυτόν επί της Παιδείας και Θρησκευμάτων Υπουργόν ανατίθεμεν την δημοσίευσιν και εκτέλεσιν του παρόντος Δ/τος.
41. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ.  ΑΣΦΑΛΙΣΕΩΝ Αριθ. 113/944 της 28 Ιουν.16 Ιουλ. 1991 (ΦΕΚ Β΄ 536) Αύξηση του χορηγούμενου από το Ταμείο Επικ. Ασφάλισης Υπαλλήλων Εμπορ. Καταστημάτων (ΤΕΑΥΕΚ) επιδόματος φυματίωσης.
106. ΑΠΟΦΑΣΗ ΥΠΟΥΡΓΟΥ ΕΡΓ ΑΣΙΑΣ ΚΑΙ ΚΟΙΝΩΝΙΚΩΝ  ΑΣΦΑΛΙΣΕΩΝ Αριθ. οικ.190643 της 5/13 Απρ. 1999 ( ΦΕΚ Β΄ 358) Σύσταση-Συγκρότηση Πρωτοβάθμιου Υπηρεσιακού Συμβουλίου του Οργανισμού Εργατικής Κατοικίας (Ο.Ε.Κ.).
4. ΝΟΜΟΣ 1795 της 2/10 Μαΐου 1919 Περί οδοιπορικών εξόδων στρατιωτικής υπηρεσίας. Σχετικοί και οι: α)Νόμ. 3016 της 2/17 Αυγ. 1922 περί τροποποιήσεως του πίνακος του Νόμ. 1795/1919. β)Ν.Δ. της 3/13 Οκτ. 1928 περί καταργήσεως διατάξεως Νόμ. 1795. γ)Νόμ. 4243 της 23/31 Ιουλ. 1929 περί τροποποιήσεως και συμπληρώσεως του Νόμ. 1795. δ)Νόμ. 5034 της 20/24 Ιουν. 1931 περί τροποποιήσεως των περί οδοιπορικών εξόδων της στρατιωτικής υπηρεσίας διατάξεων.
47α. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 45563 της 17/17 Οκτ. 1956 Περί εκτελέσεως και εφαρμογής των διατάξεων του υπ’ αριθ. 3095/1954 Ν.Δ/τος «περί οργανώσεως και λειτουργίας της Υπηρεσίας Κρατικών Προμηθειών». Έν όψει του: α)ότι το άρθρ. 8 του Ν.Δ. 3095/54 δεν ισχύει ως προς τας αναθέσεις εκτελέσεως εργασίας μηδέ ως προς τας μικτάς συμβάσεις εκτελέσεως έργου και προμηθείας υλικών, β)ότι ουδαμού εις το αυτό Ν.Δ/μα υπάρχει ρητή διάταξις προβλέπουσα την χορήγησιν ή μη προκαταβολής επί αναθέσεων εκτελέσεως εργασίας, γ)ότι συμφώνως τω εδαφ. ε΄ της μοναδικής παραγράφου του άρθρ. 6 του αυτού Ν.Δ/τος δι’ αποφάσεως του Υπουργού Οικονομικών δύνανται να ρυθμίζωνται αι περιπτώσεις εκτελέσεως τροποποιήσεως ή ερμηνείας των όρων συμβάσεων καταρτισθεισών υπό της Επιτροπής και Υπηρεσίας Προμηθειών. Προκειμένου περί αναθέσεως εκτελέσεως εργασίας ή εργολαβίας, εφ’ όσον αι χρησιμοποιηθησόμεναι δια ταύτας πρώται ύλαι εισάγονται εκ του εξωτερικού, επιτρέπεται κατά την ελευθέραν κρίσιν του Υπουργού επί των Οικονομικών η προπληρωμή μέρους του συνολικού τιμήματος τούτων, έναντι ισοπόσου αντεγγυήσεως ανεγνωρισμένης Τραπέζης του εσωτερικού, προ ή μετά την υπογραφήν της οικείας συμβάσεως.
53. ΑΠΟΦΑΣΗ ΥΠΟΥΡΓΟΥ ΕΡΓΑΣΙΑΣ ΚΑΙ  ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. Φ53Α/415 της 11/20 Μαρτ. 1998 (ΦΕΚ Β΄ 280) Αύξηση των συντάξεων των συνταξιούχων του Κλάδου κύριας Ασφάλισης Ιδιοκτητών Ημερησίων Εφημερίδων Αθηνών και Θεσ/νίκης του ΤΣΠΕΑΘ για το έτος1998. Σελ. 818,312 Τεύχος 1324 Σελ. 62
16. ΑΠΟΦΑΣΗ ΥΠΟΥΡΓΩΝ  ΥΓΕΙΑΣ ΚΑΙ ΠΡΟΝΟΙΑΣ ΚΑΙ   ΟΙΚΟΝΟΜΙΚΩΝ Αριθ. Γ4Α/Φ.225/οικ.1196  της 26 Απρ.-13 Μαΐου 1985 (ΦΕΚ Β΄ 279) Έγκριση εφαρμογής προγράμματος οικονομικής ενίσχυσης ανασφαλίστων και έμμεσα ασφαλισμένων αναπήρων ατόμων που δεν λαμβάνουν τα ίδια χρηματικές παροχές, ηλικίας 0-59 ετών. Για το σχετικό θέμα βλ. και την Γ4α/Φ.225/ οικ.2206/14 Ιουλ.-4 Αυγ. 1988 (ΦΕΚ Β΄ 559) όμοια απόφαση (κατωτ. αριθ. 21). Καταργήθηκε από 1-5-1989, όπως είχε τροποποιηθεί, από το άρθρ. 9 της υπ΄αριθ. Γ4α/ φ.225/161/3-5 Φεβρ. 1989 (ΦΕΚ Β΄108), κατωτ. αριθ. 23α, απ. Υπ. Οικον. και Υγ., Πρόν. και Κοιν. Ασφαλίσεων.
9. ΝΟΜΟΣ 4952 της 21/21 Απρ. 1931 (ΦΕΚ Α΄ 106) Περί κυρώσεως του από 31 Αυγ. 1926 Ν.Δ/τος περί οργανώσεως της Κεντρικής, Πρεσβευτικής και Προξενικής Υπηρεσίας του Υπουργείου των Εξωτερικών. Εκωδικοποιήθη δια του κατωτ. Π.Δ. 18/21 Ιουλ. 1931.
6. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΑΜΥΝΗΣ Αριθ. Φ. 872/230920 της 22/30 Δεκ.  1978 (ΦΕΚ Β΄ 1142) (Διόρθ. Σφαλμ. στο ΦΕΚ Β΄ 64/25 Ιαν.  1979) Περί αυξήσεως Βοηθήματος Ειδικού Λογαριασμού Χρηματικής Αρωγής Οικογενειών Στρατιωτικών.
24. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΕΡΓ ΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ Αριθ.Φ.21/οικ.821 της 17/25 Ιουν.1999 (ΦΕΚ Β΄ 1322) Χορήγηση επιδόματος αεροθεραπείας στους δικαιούχους των ασφαλιστικών οργανισμών, αρμοδιότητας Υπουργείου Εργασίας και Κοινωνικών Ασφαλίσεων.
15. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 697 της 6 Οκτ./1 Νοεμ. 1962 (ΦΕΚ Α΄ 175) Περί προαγωγής και υποβιβασμού κατά τάξιν Εφοριών Καπνού. Έχοντες υπ’ όψιν: 1)Τας διατάξεις του άρθρ. 7 του Νόμ. 3925/1959 κλπ. Άρθρ.1.-Η Εφορία Καπνού Β΄ Αθηνών προάγεται από Διεύθυνσις β΄ τάξεως εις Διεύθυνσιν α΄ τάξεως, υποβιβάζεται δε αντιστοίχως η Εφορία Καπνού Α΄ Αθηνών (Διώξεως Λαθρεμπορίου) από Διεύθυνσιν α΄ τάξεως εις Διεύθυνσιν β΄ τάξεως. Εκάστη των ανωτέρω Εφοριών Καπνού διατηρεί αμετάβλητον την δια του υπ’ αριθ. 366/1961 Β.Δ/τος καθορισθείσαν εις προσωπικόν οργανικήν σύνθεσίν της, πλην της θέσεως του Διευθυντού Εφοριών Καπνού α΄ τάξεως επι βαθμώ 2ω, ήτις μεταφέρεται εκ της συνθέσεως της υποβιβαζομένης εις την της προαγομένης. Εις τον αυτόν επί των Οικονομικών Υπουργόν ανατίθεμεν την δημοσίευσιν και εκτέλεσιν του παρόντος Δ/τος.
1. ΠΡΟΕΔΡΙΚΟΝ ΔΙΑΤΑΓΜΑ της 7/10 Οκτ. 1927 Περί υποχρεωτικής συντάξεως συναλλαγματικών και γραμματίων εις διαταγήν επί φύλλου σφραγιστού χάρτου. Εκδίδεται κατά τα άρθρ. 2 παρ. 2 και άρθρ. 49 παρ. 1 Β.Δ. 31/31 Μαΐου 1919 (28.Αα.4) και άρθρ. 3 Β.Δ. 24 Σεπτ. 1918 περί χρήσεως εν τω Π. Βασιλείω σφραγιστού χάρτου κιτρίνης σφραγίδος. Άρθρ. 1-2 (Κατηργήθησαν δια του άρθρ. 4 Β.Δ. 9/13 Σεπτ. 1946, κατωτ. αριθ. 3, πλην του τρίτου εδαφίου του άρθρ.2 έχοντος ούτω). Εν τη περιπτώσει της κατά τα ανωτέρω χρησιμοποιήσεως του κινητού επισήματος, τούτο διαγράφεται εν μεν τοις γραμματίοις υπό του εκδότου, εν δε ταις συναλλαγματικαίς υπό τε του εκδότου και του αποδέκτου, της υπογραφής τιθεμένης κατά μήκος ή κατά πλάτος του επισήματος και αρχομένης από του εγγράφου τούτου. Εις αμφοτέρας τας περιπτώσεις απαραιτήτως επιτίθεται επί του κινητού επισήματος ευδιακρίτως και η χρονολογία της εκδόσεως, γραφομένη υπό του εκδότου. Αι ανώνυμοι εταιρίαι δύνανται να διαγράφωσιν εις τας ανωτέρω περιπτώσεις το κινητόν επίσημα δια της σφραγίδος της προβλεπομένης υπό του άρθρ. 17 του Β.Δ. της 23 Αυγ. 1888 περί εκτελέσεως του περί τελών χαρτοσήμου ΑΧΚΕ νόμου.
2. ΒΑΣΙΛΙΚΟΝ ΔΙΑΤΑΓΜΑ της 15 Απρ./1 Μαΐου 1936 Περί μαλακτών. Κατηργήθη δια του άρθρ. 23 Νόμ. 2048/52 πλην επανήχθη εν ισχύϊ δια του άρθρ. 22 Νόμ. 3796/1957 μέχρι της ιδρύσεως της Σχολής Βοηθών Φυσιοθεραπείας. Συμπληρωθέν δια των Β.Δ. 8/14 Ιαν. 1939, και Β.Δ. 26 Ιαν./20 Φεβρ. 1951, κατηργήθη δια του κατωτ. Ν.Δ. 775/1971.
50. ΝΟΜΟΣ υπ’ αριθ. 1725 της 8/10 Ιουλ. 1987 (ΦΕΚ Α΄ 129) Κύρωση Προσθέτου Πρωτοκόλλου της Συμφωνίας συνεργασίας μεταξύ της Ευρωπαϊκής Οικονομικής Κοινότητας και της Σοσιαλιστικής Ομοσπονδιακής Δημοκρατίας της Γιουγκοσλαβίας συνεπεία της προσχώρησης της Ελληνικής Δημοκρατίας στην Κοινότητα.
22. ΝΟΜΟΘΕΤ. ΔΙΑΤΑΓΜΑ υπ’ αριθ.639 της 18/21 Αυγ.1970 (ΦΕΚ Α΄173). Περί τροποποιήσεως και συμπληρώσεως του Α.Ν.258/1936 περί τροποπ. κλπ. των περί τυχηρών και μη παιγνίων διατάξεων. Άρθρ.1-3.-(Τροποποιούνται τα άρθρ.1, 2 και 4 Α.Ν.258/1936). Άρθρ.4.-(Περιελήφθη εις το άρθρ.12 της κατωτέρω κωδικοποιήσεως). (Αντί της σελ.365) Σελ.365(α) Τεύχος 414-Σελ.31 Άρθρ.5.-Δια Β.Δ/τος, εκδιδομένου προτάσει του Υπουργού Δημοσίας Τάξεως, επιτρέπεται η κωδικοποίησις εις ενιαίον κείμενον πασών των ισχυουσών διατάξεων περί τυχηρών και μη παιγνίων, μεταβαλλομένης, εν ανάγκη, της σειράς άρθρων, παραγράφων και εδαφίων και απαλειφομένων των ρητώς και σιωπηρώς καταργηθεισών διατάξεων, επιτρεπομένων άμα και διορθώσεως ή προσαρμογών εις την φραστικήν διατύπωσιν, άνευ αλλοιώσεως της εννοίας του κειμένου. Άρθρ.6.-Αι διατάξεις του Ν.Δ.625/1941, ως αύται ετροποποιήθησαν υπό του Ν.Δ. 624/1948, του Νόμ.1380/1944, των άρθρ.5, 6, 7, 8 και της παρ. 1 του άρθρ. 14 του Α.Ν.258/1936, ως αύται αντικατεστάθησαν δια του Α.Ν. 621/1937, ως και πάσα ετέρα διάταξις, αντικειμένη εις τας διατάξεις του παρόντος, καταργούνται. Άρθρ.7.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως.